HR
3.7.2023.
Službeni list Europske unije
C 235/51
Tužba podnesena 2. svibnja 2023. – Zaklady Farmaceutyczne Polpharma/Komisija (Predmet T-228/23) (2023/C 235/65) Jezik postupka: engleski Stranke Tužitelj: Zaklady Farmaceutyczne Polpharma (Starogard Gdański, Poljska) (zastupnici: K. Roox, T. De Meese, J. Stuyck, M. Van Nieuwenborgh i N. Dumont, odvjetnici) Tuženik: Europska komisija
Tužbeni zahtjev Tužitelj od Općeg suda zahtijeva da: — proglasi da je zahtjev za poništenje dopušten i osnovan; — poništi Komisijinu odluku sadržanu u njezinu dopisu od 17. ožujka 2023. (ref.
SANTE.DDG1.
B.5/AL/mmc (2023) 2915860), kao i sve druge naknadne odluke u mjeri u kojoj održavaju na snazi i/ili zamjenjuju tu odluku, uključujući provedbe regulatorne aktivnosti, u mjeri u kojoj se tiču tužitelja; — naloži Komisiji snošenje troškova postupka.
Tužbeni razlozi i glavni argumenti U prilog osnovanosti tužbe tužitelj ističe tri tužbena razloga. 1.
Prvim tužbenim razlogom navodi se nenadležnost i zlouporaba ovlasti u gore navedenoj Komisijinoj odluci od 17. ožujka 2023. (u daljnjem tekstu: pobijana odluka) kojom je dopunjeno i/ili povučeno tužiteljevo prodajno odobrenje. 2.
Drugim tužbenim razlogom navodi se povreda bitnog postupovnog zahtjeva, s obzirom na to da u pobijanoj odluci nije navedena pravna osnova i njome se krši tužiteljevo pravo na saslušanje u skladu s člankom 41.
Povelje Europske unije o temeljnim pravima. 3.
Trećim tužbenim razlogom navodi se povreda Ugovorâ odnosno drugih pravnih pravila koja se tiču njihove primjene: — pobijanom odlukom pogrešno se primjenjuje pravo s obzirom na to da je Komisija pogriješila u pogledu dosega inter partes presude Suda od 16. ožujka 2023., Komisija i dr./Pharmaceutical Works Polpharma (C-438/21 P do C-440/21 P, EU:C:2023:213), te se njome zanemaruje preispitivanje koje je proveo Odbor za lijekove za humanu uporabu; — pobijanom odlukom povređuju se prava na obranu i pošteno suđenje u skladu s člankom 47.
Povelje Europske unije o temeljnim pravima; — pobijanom odlukom povređuje se pravna sigurnost; — pobijanom odlukom povređuju se tužiteljeva legitimna očekivanja, uključujući brojne obveze prema klijentima, javnim tijelima, prodavateljima na veliko, prijevoznicima i bolnicama – u pogledu prodaje i distribucije generičkih proizvoda od dimetilfumarat – te prema pacijentima; — pobijanom odlukom povređuje se pravo na vlasništvo iz članka 17.
Povelje.